Lav et referat af nedenstående tekst:

Tekst:
- Jeg sidder lige i toget på vej hjem, siger Hanne Rydahl Thomsen. Hanne Rydahl Thomsen har i dag været til møde med TV 2 i København, hvor hun sammen med TV 2s fiktionschef talte om muligheden for at få endnu en sæson af serien ”Norskov”. - Det var et positivt møde. Døren er bestemt ikke lukket helt endnu. Men det handler stadig om er de her famøse seertal, økonomi osv., siger Hanne Rydahl Thomsen. Hun har skiftet facebookgruppen ”Bevar Norskov” for at få serien tilbage. Sammen med over 7000 medlemmer kæmper hun for at få serien til at fortsætte. Efter dagens møde er Hanne Rydahl Thomsen mere optimistisk. - Jeg sidder nu med en bedre fornemmelse af, at vi får en sæson mere af Norskov, end jeg gjorde i går, siger Hanne Rydahl Thomsen. - Det har været en forrygende dag, og jeg mødte også hovedforfatteren af serien, fortsætter hun. Hanne Rydahl Thomsen understreger, at intet er sikkert, men hun vil fortsætte kampen. - Nu er det jo den forbandede ventetid. Jeg fortsætter med gruppen, indtil jeg får noget mere at vide, siger hun. Norskov havde et seergennemsnit på 634.000 på TV 2, da den blev sendt i efteråret, og det var ikke nok for at fortsætte serien.

Referat:
Hanne Rydahl Thomsen er netop nu på vej hjem efter det, hun kalder et positivt møde med TV 2. Hun forsøger at overbevise tv-stationen om at producere endnu en sæson af serien ”Norskov”.